Document ID: /roh_data/filtered/Billingualer_Corpus_interleaved-de-rm.jsonl.gz/1702

This is a text translated from German to Rumantsch Grischun.
Kanton Graubünden baut Zusammenarbeit mit dem Metropolitanraum Zürich aus

Der Kanton Graubünden ist neu assoziiertes Mitglied im Verein Metropolitanraum Zürich und ständiger Beobachter in der Regierungskonferenz des Metropolitanraums Zürichs.

Die Regierung des Kantons Graubünden zeigt sich erfreut, dass Graubünden am 4. Dezember 2009 als assoziiertes Mitglied in den Verein des Metropolitanraums Zürich aufgenommen worden ist. Bereits eine Woche vorher begrüsste die Regierungskonferenz des Metropolitanraums Zürich den Kanton Graubünden als ständigen Beobachter in ihrem Kreis.

Der Kanton Graubünden pflegt ein breites und flexibles Netzwerk. Insbesondere verfügt er als Gebirgskanton traditionsgemäss über gute und vielfältige Beziehungen zu Kantonen, Städten und Gemeinden des Metropolitanraums Zürich. Dies veranlasste die Bündner Regierung dazu, die Zusammenarbeit mit dem Metropolitanraum Zürich auszubauen und zu verstärken. Die Regierung ist überzeugt, dass der Kanton Graubünden auch als assoziiertes und beratendes Mitglied eine wichtige Rolle als Bindeglied zwischen Stadt und Land, Berg und Tal übernehmen und so als verlässlicher Partner Wesentliches zur Ausgestaltung der künftigen Agglomerations-, Metropolitan- und Berggebietspolitik beitragen kann.

Der Verein und die Regierungskonferenz des Metropolitanraums Zürich wurden am 3. Juli 2009 gegründet. Der Metropolitanraum Zürich umfasst derzeit 236 Gemeinden in 8 Kantonen und bildet eine Region, die im internationalen Umfeld und für die Schweizer Volkswirtschaft eine zentrale Rolle spielt.

Gremium: Regierung

Quelle: dt Standeskanzlei Graubünden

07.12.2009
Il chantun Grischun extenda la collavuraziun cun il spazi metropolitan da Turitg

Il chantun Grischun è da nov commember associà en l'uniun dal spazi metropolitan da Turitg ed observatur permanent en la conferenza da las regenzas dal spazi metropolitan da Turitg.

La regenza dal chantun Grischun sa mussa cuntenta ch'il Grischun è vegnì acceptà ils 4 da december 2009 sco commember associà en l'uniun dal spazi metropolitan da Turitg. Gia in'emna avant ha la conferenza da las regenzas dal spazi metropolitan da Turitg beneventà il Grischun sco observatur permanent en lur circul.

Il chantun Grischun tgira ina rait da contacts vasts e flexibels. Sco chantun muntagnard ha el en spezial relaziuns tradiziunalmain bunas e multifaras cun chantuns, cun citads e cun vischnancas dal spazi metropolitan da Turitg. Quai è sta il motiv per la regenza grischuna d'engrondir e da rinforzar la collavuraziun cun il spazi metropolitan da Turitg. La regenza è persvadida ch'il chantun Grischun possia surpigliar – er sco commember associà e consultativ – ina rolla impurtanta sco liom tranter la citad e la champagna, tranter la muntogna e la val e contribuir sco partenari fidà ina part essenziala a la concepziun da la politica futura d'aglomeraziun, da metropola e dal territori da muntogna.

L'uniun e la conferenza da las regenzas dal spazi metropolitan da Turitg èn vegnidas fundadas ils 3 da fanadur 2009. Il spazi metropolitan da Turitg cumpiglia actualmain 236 vischnancas en 8 chantuns e furma ina regiun che gioga ina rolla centrala en ils conturns internaziunals e per l'economia publica da la Svizra.

Gremi: regenza

Funtauna: rg chanzlia chantunala dal Grischun

07.12.2009